Ապագայի հանցագործություններ

**«Ապագայի հանցագործություններ»** () կանադացի ռեժիսոր Դեյվիդ Քրոնենբերգի գիտաֆանտաստիկ ֆիլմը, որն ունի նույն անվանումը, ինչ նրա 1970 թվականին նկարահանված ֆիլմը, սակայն ռեժիսորի խոսքով այն վերաթողարկումը չէ։ Գլխավոր դերերը կատարել են Վիգգո Մորտենսենը, Քրիստեն Ստյուարտը և Լեա Սեյդուն։ Պրեմիերան կայացել է Կաննի 75-րդ կինոփառատոնում, իսկ ֆիլմը թողարկվել է 2022 թվականի հունիսին։

## Սյուժե
Ֆիլմի գործողությունները տեղի են ունենում մոտ ապագայում, երբ ի հայտ է գալիս «արագացված էվոլյուցիայի համախտանիշը», մարդկանց օրգանիզմում սկսում են զարմանալի փոխակերպումներ տեղի ունենալ։ Ֆիլմի գլխավոր հերոս Սոլ Տենսերը ցանկանում է իր մարմնում արտասովոր օրգաններ աճեցնել և դա գրավում է հետախուզական ծառայությունների ուշադրությունը։

## Դերերում
* Վիգգո Մորտենսեն - *Սաուլ Տենսեր*
* Լեա Սեյդու - *Կապրիս*
* Քրիստեն Ստյուարտ - *Թիմլին*
* Դոն ՄաքՔելար - *Ուիփեթ*
* Սքոթ Սփիդմեն - *Լենգ Դոտրիս*
* Լիհի Կորնովսկի - *Ջունա*
* Նադյա Լից - *Ռոութեր*
* Թանայա Բեթի - *Բերսթ*
* Ուիլքեթ Բանջ – *Քոուփ*

## Արտադրություն
Դեյվիդ Քրոնենբերգն ինքն է գրել ֆիլմի սցենարը։ Գլխավոր դերերը ստացել են Վիգո Մորտենսենը, Քրիստեն Ստյուարտը և Լեա Սեյդուն, իսկ երկրորդական դերերը՝ Լիհի Կորնովսկին, Սքոթ Սփիդմանը, Վելքեթ Բունգը և Դոն Մաքքելարը։ Նկարահանումները սկսվել են Աթենքում 2021 թվականի օգոստոսին և ավարտվել սեպտեմբերի 10-ին։

Ֆիլմի պրեմիերան կայացել է 2022 թվականի մայիսին՝ Կաննի 75-րդ կինոփառատոնում։

## Արձագանքներ և գնահատականներ
Ֆիլմը հիմնականում դրական արձագանքներ է ստացել մամուլի կողմից։ «Rotten Tomatoes» ագրեգատոր կայքն ամփոփում է քննադատների կարծիքները հետևյալ կերպ՝ «Սա բացարձակ է, թեև ոչ դասական, Քրոնենբերգի «Ապագայի հանցագործություններում» ռեժիսորը վերադառնում է ծանոթ թեմաներին բնորոշ սահմռկեցուցիչ մթնոլորտում»։ Ըստ Metacritic կայքի ֆիլմի միջին գնահատականը 100-ից 67 է՝ հիմնված 55 գրախոսականների վրա, որոնք կայքը մեկնաբանում է որպես «հիմնականում դրական կարծիքներ»։

Ֆիլմը ստացել է դրական արձագանքներ նաև ԱՄՆ-ից դուրս։ Դրական արձագանքներ է ստացել «Աֆիշա», «Ֆանտաստիկայի աշխարհը», «Կինոյի արվեստը», «ԿինոՊոիսկ», «DTF», «Սեանս», InterMedia կայքերում։ Բայց եղել նաև բացասական ակնարկներ, օրինակ՝ «Ռոսիյսկայա գազետա» պետական հրատարակությունը քննադատել է ֆիլմը։

Տարեվերջին FilmComment, In Review Online, Our Culture, Screen Slate, World of Reel հրատարակությունները ֆիլմը ճանաչել են տարվա ֆիլմ և շատ ուրիշներ այն ներառել են լավագույն ֆիլմերի իրենց ցանկում։

## Մրցանակներ և անվանակարգեր
* 2022 - մասնակցություն Կաննի կինոփառատոնի գլխավոր մրցութային ծրագրին։
* 2022 - երեք անվանակարգ «Սատուրն» մրցանակի համար՝ լավագույն գիտաֆանտաստիկ ֆիլմ, լավագույն երաժշտություն (Հովարդ Շոր), լավագույն դիմահարդարում։

## Ծանոթագրություններ

## Արտաքին հղումներ
* Պաշտոնական կայքէջ
* Հակառակ ճշգրտությամբ // №160 от 01.09.2022, էջ. 11.

Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2022 դրամա ֆիլմեր
Կատեգորիա:2022 ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական սարսափ ֆիլմեր
Կատեգորիա:Գիտաֆանտաստիկ սարսափ ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Կանադական սարսափ ֆիլմեր
Կատեգորիա:Կանադական ֆանտաստիկ ֆիլմեր
Կատեգորիա:Հունական սարսափ ֆիլմեր
Կատեգորիա:Ֆիլմեր, որոնց գործողությունները տեղի են ունենում ապագայում
Կատեգորիա:Ֆրանսիական սարսափ ֆիլմեր
Կատեգորիա:Կանադական անգլերեն ֆիլմեր
Կատեգորիա:Հունական դրամա ֆիլմեր
Կատեգորիա:2020-ականների հունական ֆիլմեր
Կատեգորիա:2020-ականների կանադական ֆիլմեր
Կատեգորիա:2020-ականների ֆրանսիական ֆիլմեր